**ZÁPISNICA zo zasadnutia správnej rady ZVLD SR o.z.**

Správna rada (SR) zasadala dňa: 24.04.2019, začiatok o 18,00 hod.

Zasadnutie SR sa uskutočnilo v: Nižná nad Oravou, hotel Arman

Zasadnutie SR otvoril a rokovanie viedol: MUDr. Pavol Štec, predseda SR

*Zúčastnení členovia SR ZVLD SR o.z.:*

MUDr. Pavol Štec – predseda SR

MUDr. Ján Hencel, MSc – I. podpredseda SR

MUDr. Viliam Chromý - II. podpredseda SR

MUDr. Vladimír Hudec – člen SR

MUDr. Zuzana Nedelková – člen SR

MUDr. Peter Marko, MPH – člen SR

MUDr. Rastislav Zanovit – člen SR

MUDr. Anna Vargová – člen SR

MUDr. Dušan Bráz – člen SR

Hostia – členovia ZVLD SR o.z.: -

Hostia – nečlenovia ZVLD SR o.z.: -

Za sekretariát ZVLD SR o.z. bol prítomný: Ing. Jiří Ruml

**Správna rada ZVLD SR o.z. rokovala podľa nasledujúceho programu:**

1. Privítanie, úvod, určenie zapisovateľa, schválenie programu.
2. Schválenie účtovnej závierky ZVLD SR o.z. za rok 2018 a schválenie vyhodnotenia plnenia rozpočtu ZVLD SR o.z. za rok 2018.
3. Schválenie návrhu hlavnej odborníčky pre VL na formalizáciu koordinovanej požiadavky organizácií zastupujúcich VLD na zmenu úhradového mechanizmu ambulancií VLD.
4. Rôzne:
* Schválenie edukačného materiálu o histórii, cieľoch a postavení ZVLD SR o.z. za účelom propagácie združenia medzi účastníkmi OIF 2019
* Prerokovanie návrhu na výšku členského príspevku na rokovanie Snemu
* Správa o činnosti LSPP n.o. a zasadnutí správnej rady 24.04.2019
* vývoj v segmente VLD od poslednej správnej rady
* stanoviská a reakcie ZVLD SR o.z.
* technické otázky (riadenie aktivít a vnútorná správa ZVLD SR o.z.)
1. Záver

**K bodu 1. programu:**

Členov správnej rady ZVLD SR o.z. privítal Dr. Štec.

* Za zapisovateľa bol určený Ing. Ruml.
* Program zasadnutia správnej rady ZVLD SR o.z. bol prednesený Dr. Štecom.

**K bodu 2. programu:**

Schválenie účtovnej závierky ZVLD SR o.z. za rok 2018 a schválenie vyhodnotenia plnenia rozpočtu ZVLD SR o.z. za rok 2018 – informáciu o hospodárení ZVLD SR o.z. v roku 2018 predniesol Dr. Štec a Ing. Ruml.

**K bodu 3. programu:**

Dr. Štec predniesol návrh hlavnej odborníčky pre VL na formuláciu uznesenia výkonných orgánov organizácií zastupujúcich VLD, týkajúceho sa požiadavky na zmenu úhradového mechanizmu ambulancií VLD.

**K bodu 4. programu:**

Rôzne:

* Návrh obsahu edukačného materiálu o histórii, cieľoch a postavení ZVLDSR o.z. za účelom propagácie združenia medzi účastníkmi OIF 2019 predniesol Dr. Štec.
* Návrh na výšku členského príspevku pre rok 2020 predniesol Ing. Ruml.

**K bodu 5. programu:**

Zasadnutie Správnej rady ZVLD SR o.z. ukončil Dr. Štec, predseda Správnej rady ZVLD SR o.z. Poďakoval prítomným za aktívnu účasť na rokovaní správnej rady.

**Uznesenia zo zasadnutia Správnej rady ZVLD SR o.z.:**

1/ Uznesenie 24.04.2019

Správna rada ZVLD SR o.z. schvaľuje program zasadnutia správnej rady ZVLD SR o. z.

Hlasovanie: za : 7 proti: 0 zdržal sa: 0

2/ Uznesenie 24.04.2019

Správna rada ZVLD SR o.z. schvaľuje účtovnú závierku ZVLD SR o.z. za rok 2018 (zostavenú k 31.12.2018) a schvaľuje vyhodnotenie plnenia rozpočtu ZVLD SR o.z. za rok 2018.

Hlasovanie: za : 7 proti: 0 zdržal sa: 0

3/ Uznesenie 24.04.2019

Správna rada ZVLD SR o.z. schvaľuje nasledujúce stanovisko ZVLD SR o.z. k otázke koncepcie a financovania všeobecného lekárstva, ako aj rozširovaniu kompetencií VLD:

Všeobecné lekárstvo má dlhodobý nedostatok financií na zabezpečenie dostupnej a kvalitnej zdravotnej starostlivosti a taktiež na zabezpečenie generačnej obmeny všeobecných lekárov na celom Slovensku. Je preto potrebné, aby Ministerstvo zdravotníctva týmto problémom priradilo najvyššiu prioritu. Jedným z riešení je zmena úhradového systému formou úhradovej vyhlášky vydanej Ministerstvom zdravotníctva.

Správna rada, ako výkonný orgán ZVLD SR o.z. súhlasí, aby sa začala spoločná a koordinovaná komunikácia zástupcov všetkých všeobecných lekárov na Slovensku s Ministerstvom zdravotníctva SR s cieľom zmeniť spôsob financovania všeobecného lekárstva na financovanie zakotvené v legislatíve formou úhradovej vyhlášky (podobným mechanizmom je dnes hradená napríklad Ambulantná pohotovostná služba).

Správna rada ZVLD SR o.z. týmto poveruje na ďalšiu komunikáciu s hlavnou odborníčkou pre všeobecné lekárstvo svojich zástupcov: MUDr. Pavol Štec,   MUDr. Zuzana Nedelková.

Hlasovanie: za : 5 proti: 1 zdržal sa: 2

4/ Uznesenie 24.04.2019

Správna rada ZVLD SR o.z. schvaľuje edukačný materiál na propagáciu ZVLD SR o.z. na OIF 2019 podľa predloženého návrhu (v prílohe).

Hlasovanie: za : 6 proti: 1 zdržal sa: 1

5/ Uznesenie 24.04.2019

Správna rada ZVLD SR o.z. schvaľuje výšku členského príspevku na rok 2020 ako návrh na uznesenie Snemu 2019 podľa predloženého návrhu (v prílohe).

Hlasovanie: za : 7 proti: 0 zdržal sa: 0

6/ Uznesenie 24.04.2019

Správna rada ZVLD SR o.z. berie na vedomie správu o činnosti LSPP n.o. za rok 2018 (v prílohe zápisnica zo zasadnutia správnej rady LSPP n.o. 24.04.2019)

Hlasovanie: za : 8 proti: 0 zdržal sa: 0

**Overovatelia zápisnice – vyžadujú sa podpisy všetkých zúčastnených členov Správnej rady ZVLD SR o.z.:**

MUDr. Pavol Štec – predseda SR ............................................

MUDr. Ján Hencel, MSc – I. podpredseda SR ............................................

MUDr. Viliam Chromý - II. podpredseda SR ............................................

MUDr. Vladimír Hudec – člen SR ...........................................

MUDr. Zuzana Nedelková – člen SR ...........................................

MUDr. Peter Marko, MPH – člen SR ...........................................

MUDr. Rastislav Zanovit – člen SR ............................................

MUDr. Anna Vargová – člen SR ...........................................

MUDr. Dušan Bráz – člen SR ...........................................

Zapisovateľ: Ing. Jiří Ruml , sekretariát ZVLD SR o.z. ............................................